# Símbols de perillositat

Els símbols o pictogrames de perillositat són dibuixos esquemàtics fàcilment interpretables que són usats per a indicar la perillositat de mercaderies, materials, llocs, o objectes, inclosos els corrents elèctrics, els verins i la radioactivitat, en diferents situacions.
La utilització dels símbols és regida normalment per lleis en la majoria dels països i tenen en consideració normes i recomanacions internacionals.

## Riscos de l'ambient

| nom | simbol | unicode |
| Símbol de Toxicitat | ☠ | U+2620 |
| Símbol de precaució | ☡ | U+2621 |
| Símbol de radioactivitat | ☢ | U+2622 |
| Símbol de perill de radiofreqüència | | |
| Símbol de Perill biològic | ☣ | U+2623 |
| Símbol de perill | ⚠ | U+26A0 |
| Símbol d'alta tensió | ⚡ | U+26A1 |

## Riscos de compostos químics

A Espanya ens regim pel Reial Decret 1802/2008, de 3 de novembre, pel qual es modifica el reglament sobre notificació de substàncies noves i classificació, envasat i etiquetat de substàncies perilloses, que el que va fer va ser traslladar la norma europea, és a dir el Reglament (CE) núm. 1272/2008 (CLP Classification Labelling and Packaging of Substances and Mixtures), que derogava les anteriors directives a la legislació espanyola. Segons aquesta norma, els actuals pictogrames que representen la perillositat dels diferents productes químics són:
| Símbol de risc i nom | Significat (Definició i Precaució) | Exemples |
| Corrosiu | Classificació: Aquests productes químics causen destrucció de teixits vius i/o materials inerts. Precaució: No inhaleu i eviteu el contacte amb la pell, ulls i roba. | Àcid clorhídric Àcid fluorhídric |
| Explosiu | Classificació: Substàncies i preparacions que poden esclatar sota l'efecte d'una flama o que són més sensibles als xocs o frecs que el dinitrobenzé. Precaució: eviteu colps, sacsetjades, frecs, flames o fonts de calor. | Nitroglicerina Propel·lents d'aerosols (laca, desodorant) |
| Comburent | Classificació: Substàncies que tenen la capacitat d'incendiar altres substàncies, facilitant la combustió i impedint l'extinció del foc. Precaució: eviteu el contacte d'aquest amb materials combustibles. | Oxigen Nitrat de potassi Peròxid d'hidrogen |
| Inflamable | Classificació: Substàncies i preparacions que poden escalfar-se i, finalment, inflamar-se en contacte amb l'aire a una temperatura normal sense necessitat d'energia, o que poden inflamar-se fàcilment per una breu acció d'una font d'inflamació i que continuen cremant o consumint-se després d'haver apartat la font d'inflamació, o inflamables en contacte amb l'aire a pressió normal, o que, en contacte amb l'aigua o l'aire humit, emanen gassos fàcilment inflamables en quantitats perilloses; Precaució: eviteu contacte amb materials ignitius (aire, aigua). | Etanol Acetona Tippex Pilotes de tenis de taula |
| Gas a pressió | Classificació: Substàncies gasoses comprimides, líquides o dissoltes, contingudes a pressió de 200 kPa o superior, en un recipient que poden explotar amb la calor. Precaució: No llançar-les mai al foc | Botelles de gas a pressió Ambientadors Insecticides |
| Perill per a la salut | Classificació: Substàncies i preparacions que per ingestió, inhalació o penetració cutània, poden implicar riscos greus, aguts o crònics per a la salut. Precaució: tot el contacte amb el cos humà ha de ser evitat. | Amoníac Lleixiu |
| Toxicitat aguda | Classificació: Per inhalació, ingesta o absorció a través de la pell, provoca greus problemes de salut i, fins i tot, la mort. Precaució: tot el contacte amb el cos humà ha de ser evitat. | Cianur Triòxid d'arsènic Metanol |
| Perill greu per a la salut | Classificació: Substàncies i preparacions que per ingestió o inhalació poden implicar riscos greus, aguts o crònics per a la salut. Precaució: tot el contacte amb el cos humà ha de ser evitat. | Metanol Monòxid de carboni |
| Perillós per al medi ambient | Definició: El contacte d'aquesta substància amb el medi ambient pot provocar danys a l'ecosistema a curt o llarg termini Manipulació: a causa del seu risc potencial, no ha de ser alliberat a les canonades, al sòl o al medi ambient. Tractaments especials han de ser presos! | Benzé Cianur de potassi Lindà |

## Pictogrames actuals i antics

Encara que des de l'any 2012 ja és obligatori l'etiquetatge dels envasos de productes químics amb els pictogrames de perillositat actualment vigents, encara és possible trobar moltes substàncies que es van envasar amb anterioritat i que, per tant, conserven els pictogrames antics. La relació dels vells símbols amb els actuals és la següent:

## Vegeu també

* Llista de frases H (Perill)
* Llista de frases P (Precaució)
* Sistema mundialment harmonitzat de classificació i etiquetatge de productes químics

## Enllaços externs

* NTP 727: Clasificación y etiquetado de productos químicos: comparación (entre símbolos antiguos y nuevos) entre el GHS y la reglamentación europea
* Nous símbols de perill per als productes químics. Exposició de la normativa actual per als símbols de perillositat dels productes químics.
* GHS pictograms. Pàgina de la UNECE d'on es poden descarregar els pictogrames de perillositat dels productes químics i els de transport de matèries perilloses.

## Referències

* ↑ «Reial Decret 1802/2008, de 3 de novembre, pel que se modifica el reglament sobre notificació de substàncies noves i classificació, envasat i etiquetat de substàncies perilloses» (en castellà). [Consulta: 12 maig 2016].
* ↑ «Reglament (CE) núm 1272/2008 (CLPClassification Labelling and Packaging of Substances and Mixtures)» (en anglès). [Consulta: 12 maig 2016].